मुझे नींद नहीं आई।
हमें हर रोज़ तुम्हारा रक्तचाप नापना शुरू कर देना चाहिए।
तुम बहुत प्यारे और ज़िम्मेदार हो।
हाँ, मैं अब और ज़्यादा ज़िम्मेदार बनने की कोशिश करूँगा।
हाँ।
हमें इस बारे में बात करनी होगी कि हम क्या करना चाहते हैं।
मुझे तुमसे प्यार है।
मुझे बच्चा चाहिए।
तो मुझे यह बच्चा चाहिए।
मैं भी तुमसे प्यार करती हूँ।
और मुझे भी बच्चे चाहिए, पर यह जटिल है।
क्या मेरे करियर में यह सही समय है?
हमारे रिश्ते में?
क्या मैं बहुत युवा हूँ? हम इसे वहन कर पाएँगे?
क्या मैं अभी इस प्रतिबद्धता को निभाने के लिए तैयार हूँ?
हम खर्चे के लिए एक साझा खाते में पैसा जमा करना शुरू कर सकते हैं,
और मैं डॉक्टर ग्लासमैन से बात करके तुम्हारी मदद के लिए
एक सहायक रखने की बात कर…
शॉन, धीरे।
मैं नहीं चाहती कि तुम अभी इन सवालों के जवाब दो।
मुझे बस सोचना है।
समझना है कि क्या करना है।
और तुम्हें भी।
डॉक्टर चेंबर्स, मैं चाहता हूँ कि आप हमारे कुछ रेज़ीडेंट से मिलें।
-यह हैं… -मुझे पता है कि मैं बूढ़ा हूँ,
पर मैं अभी भी नाम पढ़ सकता हूँ।
डॉक्टर चेंबर्स, आपको अपने दायें हाथ में
एक महीने पहले दर्द रहने लगा?
फिर झटके, कमज़ोरी, ऐंठन।
पिछले शुक्रवार को एक आंत्र शोधन की सर्जरी बीच में ही छोड़नी पड़ी।
मैंने आपको सर्जरी की वीडियो भेजी है।
आपके लक्षणों को देखते हुए, ऐसा लगता है कि कार्पल टनल…
ओह, ऐसा "लगता" है।
खैर, फिर, समस्या सुलझ गई।
मुझे निकलना चाहिए।
सर, हैती में आपके काम पर बनी डॉक्यूमेंट्री ने मेरा जीवन बदल दिया।
यही कारण है कि मैंने यह चुना…
अगर तुम मुझे मक्खन लगाना चाहते हो, तो मुझे "डॉक्टर" कहो, "सर" नहीं।
और यह अस्पताल है, कोई संगीत समारोह नहीं।
अगर तुम सही कपड़े नहीं पहन सकते, कम से कम ऐसा तो पहनो जो फ़िट आए।
ऑटोइम्यून विकार, हाइपोथायरायडिज़्म, मधुमेह,
अमाइलॉइडोसिस, एमएस और मल्टीपल मायलोमा होने की संभावना की जाँच करो।
फिर हम कार्पल टनल की बात करेंगे।
ठीक है। अगर आपको कोई और सवाल या समस्या हो,
तो कृपया संकोच न करें…
बारह।
पहले तो, मुझे सैंडपेपर से बनी चादरें नहीं चाहिए।
दूसरा, ये लाइटें कम कर दो।
यह कोई सैन फ़र्नांडो वैली का पोर्न शूट नहीं है।
-तीसरा… -अगर सूची बना रखी है,
तो आपको बताने की ज़रूरत नहीं है।
इन्हें नौ महीने से दर्द हो रहा है।
और दोनों तरफ़ हो रहा है?
कभी-कभी इनके माथे पर, कभी गालों पर, नाक पर।
और हाइड्रोकोडोन की बड़ी खुराक लेने के बाद भी हो रहा है।
ज़ाहिर है, दवाईयाँ काम नहीं कर रहीं। इसीलिए मैं यहाँ हूँ।
ऑस्कर।
यह सही सवाल है।
देखो, मुझे माफ़ करना।
ठीक है, मैं अब तक छह डॉक्टरों से मिल चुका हूँ।
मैं काम नहीं कर सकता।
मतलब, मैं अपनी पत्नी को चूम तक नहीं सकता।
मुश्किल से मुस्कुराता हूँ।
मैं धीरे से आपके गाल को सहलाऊँगा।
ठीक है।
प्लीज़, मेरी मदद करो।
मैं एक घंटे से केबल कंपनी के साथ फ़ोन पर हूँ…
लीया गर्भवती है।
तुम चाहते हो…
हाँ।
मुझे खुशी है कि तुम खुश हो।
क्या तुम्हारी कुछ चिंताएँ हैं?
हाँ।
नींद की कमी।
पर मैंने रात के लिए एक किफ़ायती नर्स की तलाश शुरू कर दी है।
खैर, इससे भी बड़े मुद्दे आने वाले हैं।
मेरा मतलब, यह एक…
यह किसी के लिए भी बहुत बड़ा पल है,
खासकर तुम्हारे लिए।
आपका मतलब
मेरे ऑटिज़्म के कारण?
हाँ, तुम्हारे ऑटिज़्म के कारण। तुम्हारे परिवार के कारण।
तुम्हारे काम के कारण।
मेरा मतलब…
लाखों चीज़ों के कारण।
मैं नहीं बताना चाहता कि तुम्हें क्या…
मेरा मतलब, मुझे पता तक नहीं कि मुझे…
बच्चा होने के बाद
सब-कुछ बदल जाता है।
नाक की गुहा साफ़ है।
कोई फोड़ा, चेहरे का ट्यूमर, या साइनासाइटिस नहीं है।
यह ध्वनिक न्यूरोमा हो सकता है।
बिना सुनने की क्षमता कम हुए?
इसकी जाँच के लिए एमआरआई करते हैं।
हमने आठ नकारात्मक परीक्षण किए हैं, हमें नौवें की ज़रूरत नहीं है।
जब तक पता नहीं चल जाता तब तक हम परीक्षण करते रहेंगे।
यह फ़ाइब्रोमायल्जिया है।
उसके दर्द के लिए तुम्हारा तर्क है, "ऐसा दर्द जो कोई नहीं बता सकता?"
-बहुत बढ़िया। -कुछ दर्द अपरिहार्य हैं।
जब मैं ताई क्वान डो में भाग ले रहा था,
उन्होंने हमें इसके साथ सामंजस्य बैठाने को कहा, इसे सहन करना सीखने को कहा।
यह आपको मज़बूत बनाता है।
यह वक्तव्य बेहतरीन अनुपात है
निर्दयता, विनम्र डींगें मारने, और मर्दानगी का।
बढ़िया।
सच में? तुम इससे खुश हो?
"मर्दानगी" स्पेनिश है, "बढ़िया" इतालवी है।
और "विनम्र डींगें मारना" 2011 का है।
हम और बेहतर कर सकते हैं, है न?
शायद हमें इसलिए कुछ नहीं मिल रहा क्योंकि यह मानसिक है?
किसी तरह का रूपांतरण विकार?
तुम एमआरआई करो।
मैं उसकी पत्नी से बात करता हूँ।
कोई अंतःस्रावी समस्या नहीं है।
डॉक्टर साइलस चेंबर्स
उन्हें मध्यम कैरोटिड स्टेनोसिस की समस्या रही है।
अगर पर्याप्त प्लेक बन जाए, तो दिमाग में ऑक्सीजन की कमी हो सकती है,
शायद उसी वजह से हाथों की समस्या हुई हो।
अगर यह इतना बुरा होता, तो हमें दौरा पड़ने के लक्षण दिखते।
कोई और इस बात से नाराज़ है कि हम साफ़ दिख रहे
कार्पल टनल को साबित करने पर संसाधन बर्बाद कर रहे हैं?
वह घटिया हो सकता है, पर वह बेहतरीन डॉक्टर है।
अगर साइलस चेंबर्स चिकित्सीय राय दे रहे हैं, तो हमें उसकी जाँच करनी चाहिए।
मुझे नहीं लगता कि वह घटिया थे।
डॉक्टर एंड्रूज़ और डॉक्टर लिम हमारी आलोचना करते हैं
और हमारे सामने विशेष माँगें रखते हैं।
हाँ। वे चाहते हैं कि हम सुधार करें।
तुम कैसे जानते हो कि डॉक्टर चेंबर्स ऐसा नहीं चाहते?
उन्होंने एनरिके को सुधार दिया।
मज़ाक नहीं कर रही।
तुम बेहतरीन लग रहे हो।
मुझे पता है डॉक्टर चेंबर्स को क्या हुआ है।
हम आपके पति के दर्द का कोई
शारीरिक कारण नहीं खोज पा रहे हैं।
और आपने मेरा साथ दिया था जब मैंने दर्दनिवारक दवाओं की बात की थी।
कुछ साल पहले, ऑस्कर काम पर था।
बहुत ज़्यादा काम कर रहा था।
वह थका हुआ था।
उसने ख़ुद को एक कील लगाने वाली बंदूक से मारा।
सीधे अपनी हथेली के बीच में।
हमारे पास बीमा नहीं था,
तो हम एक क्लीनिक पर गए, और…
नशीले पदार्थ?
बहुत ज़्यादा।
उससे बाहर निकलने में एक साल लगा।
अब वह और ज़्यादा गोलियाँ खाने लगा है।
जब भी मैं मदद लेने की बात करती हूँ,
वह नाराज़ हो जाता है।
मैं…
मैं फिछले हफ़्ते अलग रहने पर मजबूर हो गई।
मैं बस इसलिए यहाँ आई क्योंकि उसने मुझसे कहा।
मुझे लगता है वह झूठ बोल रहा है।
आपने सर्जरी के अपने आख़िरी दिन 113 टाँके लगाए।
कम से कम आधे में, मैंने थोड़ी कंपकंपी महसूस की है।
उस लक्षण का पता लगाने के लिए बधाई जो मैंने पहले ही बता दी है।
यह तब होता है जब टाँकें लगाने के दौरान
आपकी कलाई सीधी होती है, न कि जब वह मुड़ी हुई होती है।
यह कार्पल टनल नहीं है।
यह म्यूज़िशियन डिस्टोनिया है।
मेरी कलाई हर टाँकें पर खुलती है।
तुम मिलीसेकंड के अंतर की बात कर रहे हो।
हाँ, यह कर रहा है।
आपकी परेशानी शायद आपकी दोहराव की तकनीक के कारण है।
डॉक्टर एंड्रूज़ भी अलग-अलग तरीकों से टाँके लगाते हैं।
आप वैसा नहीं करते। इस तरह का जुनूनी व्यवहार
ऑटिज़्म वाले लोगों में आम बात है।
तो, मैं आपको…
तुमने अभी क्या कहा?
मैं ऑटिस्टिक नहीं हूँ।
डॉक्टर मर्फ़ी आपको नीचा नहीं दिखाना चाहते थे।
यह ख़ुद भी स्पेक्ट्रम पर हैं।
ओह, अच्छा?
मुझे लगा था कि इसकी रोबोट जैसी आवाज़ और हाथ जोड़े खड़े रहना
बस इसका आकर्षक बनने का तरीका है।
क्या तुम्हें लगता है कि मैं इसके जैसा हूँ?
मैं यह नहीं कह रहा कि…
मैं कह रहा हूँ।
आप बहुत ज़्यादा संगठित हैं।
आप कभी-कभी ही नज़रें मिलाते हैं।
और आपकी खाने, चादरों, लाइटों की दिक्कतें
और यह तथ्य कि आप सर्जरी में हैडफ़ोन लगाते हैं,
इस बात की पुष्टि करते हैं कि आपको संवेदी समस्याएँ हैं।
मैं संगठित हूँ।
क्या तुम चाहते हो कि मैं ओआर में जाऊँ और सीधे काम पर लग जाऊँ?
मेरा खाने और संगीत को लेकर अच्छा टेस्ट है। अब वह एक मानसिक रोग हो गया है?
और जहाँ तक नज़र मिलाने का सवाल है…
ठीक है।
मैं यहाँ पर मानसिक परामर्श लेने नहीं आया।
यह बस एक अवलोकन था एक संभावित कारण का
जिस बर्ताव की वजह से आपके हाथों में समस्या आई,
जिसके बारे में हमें बात करनी चाहिए।
डिस्टोनिया के लिए फ़िज़िकल थेरेपी ही सही तरीका है।
मैं उस इलाज पर महीने बर्बाद नहीं कर सकता जो काम नहीं करती।
मुझे थैलेमस के वीओ नाभिक का एमआरआई-गाइडेड अल्ट्रासाउंड एब्लेशन चाहिए।
आप सीधे दिमागी सर्जरी कराना चाहते हैं?
मैं सीधे अपने पैर की अंगुली काटने के लिए तैयार हूँ
अगर इससे मुझे मेरा करियर वापस मिल जाए।
तुम क्या सोच रहे थे?
आपने मेरा समर्थन किया।
हाँ, क्योंकि मेरे काम का एक हिस्सा यह भी है कि मैं मरीज़ों के सामने
अपने रेज़ीडेंट पर न चिल्लाऊँ।
तुमने जो किया वह ऐसा था जैसे किसी धुँधले एमआरआई को देखकर
कोई कहे कि किसी मरीज़ को कैंसर है।
कैंसर आपको मार सकता है।
कोई भी डायग्नोसिस ऐसा नहीं है जिसे सुनकर मरीज़ खुश हो।
उसे एब्लेशन के लिए तैयार करो।
और उससे फिर से ऑटिज़्म के बारे में बात मत करना।
वह पिछले महीने छह डॉक्टरों के पास गया, उसने तीन नशीली दवाओं के नुस्खे पा लिए,
और उसे पहले भी नशा करने की आदत थी।
वह बस नशीली दवाएँ चाहता है।
हो सकता है "हम गधे उसके ट्राइजेमिनल न्यूरेलिया डायग्नोसिस को समझ नहीं पा रहे।"
उसकी पत्नी मुझसे सहमत है। वह उसे जानती है।
उससे समझ आया कि तुम्हारी क्यों चली गई।
हद है। मेरी पत्नी ने मुझे नहीं छोड़ा,
न ही यह अच्छा पॉइंट है, न ही चालाकी भरा।
फ़िएस्टा इमेजिंग को सेटअप करने में घंटों लगेंगे,
मरीज़ को बहुत खर्च करना पड़ेगा, और वह फिर भी नकारात्मक ही आएगी।
क्योंकि, उसे बस नशा करना है।
हमारे पास और भी मरीज़ हैं जिन्हें हमारी ज़रूरत है।
मैं डिस्चार्ज ऑर्डर भेज रहा हूँ।
हैलो।
मुझे पॉटी से नफ़रत है।
अगर मुझे डायपर बदलने में दिक्कत हुई तो?
शायद हमें पहले बड़े मुद्दों से शुरू करना चाहिए
और फिर छोटे पर आना चाहिए।
यह मेरी सूची में सबसे ऊपर नहीं है,
पर क्योंकि तुम एक डॉक्टर हो…
शॉन का ऑटिज़्म, क्या यह…?
अनुवांशिक हो सकता है?
शायद।
पर यह साफ़ नहीं है कि कितना।
तो, फिर भी।
मैं इसका क्या करूँ?
इस पर सोचो।
मान लेते हैं कि एक छोटा बेबी शॉन होता है।
मतलब छोटा, ईमानदार,
समझदार इंसान जो मुझसे प्यार करता है…
मिनी बटन-डाउन,
छोटी-छोटी नीली आँखें…
और मैं?
एक माँ?
मैं ऐसा तो नहीं कहूँगी कि मेरी ज़िंदगी और बुरी होगी,
पर जैसा मैं सोच रही थी उससे बहुत ज़्यादा अलग होगी।
ऐसा नहीं है कि मैं कोई योजना बना रही थी,
पर मैं जो हूँ… उसी में ठीक हूँ।
और अगर तुमने इंतज़ार किया तो क्या होगा?
मैं बस इतना सुनिश्चित करना चाहती हूँ कि मैं सही फ़ैसला कर रही हूँ।
लगता है कि वह हम कभी नहीं जान पाते।
मुझे अपनी माँ को लेकर कई मुश्किल फ़ैसले करने पड़े।
और मैं अभी भी यही सोचती हूँ कि उनमें से कौन से गलत हो गए।
पर, आपको फिर भी चुनना पड़ता है।
मध्य पोन्स में कोई असामान्य संकेत नहीं है।
तो, क्या तुम और डॉक्टर पार्क घर में भी ऐसे ही रहते हो?
जब मैं उसे खाने के लिए पिंजरे से बाहर निकालती हूँ, हाँ।
ए, हम लगभग…
प्रस्थान
ओह, चलो भी।
तुम्हें वह संदेश नहीं मिला जो मैंने भेजा ही नहीं?
-अगर यही करना था तो सलाह मत… -रुको।
दायीं सुपीरियर सेरेबेलर धमनी पर वह क्या है?
एक असामान्य लूप जो संपीड़न का कारण बन रहा है।
उसे ट्राइजेमिनल न्यूरेलिया है।
उसका दर्द असली है।
हमारे पास लक्ष्य क्षेत्र का
अच्छा दृश्य है।
अल्ट्रासाउंड को स्टीरियोटैक्टिक फ़्रेम से कनेक्ट करो।
बच्चा चाहने के कारण
बिना सवालों के जवाब दिए बच्चों के मेन्यू से खाना ऑर्डर कर सकते हैं
साइंस संग्रहालय के सीज़न टिकट खरीदने का बहाना
सामाजिक दायित्वों से बचने का बहाना
कशेरुका धमनी
एब्लेशन काम नहीं करेगा।
तुमने अपना इरादा बदल दिया? तुम्हें नहीं लगता कि उसे डिस्टोनिया है?
उन्हें है, पर यह लक्षण है।
उनकी कशेरुका धमनी एक अलग ही रास्ते पर है।
यह उनकी रीढ़ की हड्डी से टकरा रही है।
उन्हें संवहनी सर्जरी की ज़रूरत है वरना वह मर जाएँगे।
यह नसों का एक विकार है जो सनसनी को
चेहरे से दिमाग तक लेकर जाता है।
यह सबसे दर्दनाक स्थितियों में से एक है।
और इसका पता लगाना बहुत मुश्किल है।
शुक्र है डॉक्टर पार्क ने सारे परीक्षणों को मंज़ूरी दे दी।
तुम दर्द में थे।
और मैं…
मैंने इन्हें बताया कि शायद तुम झूठ बोल रहे हो।
तुम्हें लगा मैं झूठ बोल रहा हूँ?
तुम्हें लगा कि मैं बस नशेड़ी हूँ।
और फिर भी तुम मेरे साथ यहाँ आई।
मेरे बगल में बैठी।
हम माइक्रोवास्कुलर डिकंप्रेशन करना चाहते हैं।
हम आपकी खोपड़ी के पिछले हिस्से में जाएँगे
और असर को कम करने के लिए प्रभावित नस पर एक टेफ़्लॉन पैच लगाएँगे।
आप इसके दिमाग में चीरफाड़ करोगे?
यह अपेक्षाकृत सुरक्षित है। और बाकी विकल्पों से दर्द कम होने की संभावना कम है।
देखो, मैं यह कराऊँगा।
बहुत-बहुत शुक्रिया।
हम एक कशेरुका धमनी बीटीओ करना चाहते हैं।
अगर आप इसे बर्दाश्त कर सके, तो फिर हम बलिदान…
बलिदान करेंगे ऑनिक्स एम्बोलिज़ेशन वाले वैसल का।
आपको शायद यह प्रस्ताव पसंद न आए।
वह विकल्प जिसमें मेरे हाथों की कमज़ोरी बनी रहेगी,
और मेरा करियर तबाह हो जाएगा?
क्या तुमने कशेरुका-से-कशेरुका धमनी बाईपास के बारे में सोचा
जिसमें भौतिक तौर पर अलग धमनी को हटाया जा सके?
उसमें दौरा पड़ने या खून बहने का ख़तरा बहुत ज़्यादा है।
इससे डिस्टोनिया ठीक हो जाएगा और मैं वापस काम कर सकूँगा।
कैरोटिड स्टेनोसिस के आपके इतिहास को देखते हुए,
इसकी संभावना बहुत कम है कि आप बच पाएँगे।
मुझे उन आंकड़ों पर भरोसा है।
या, फिर, उनके साथ मरने पर।
ट्राइजेमिनल तंत्रिका जहाँ से शुरू होती है वह जगह खुली है।
मैंने परेशान करने वाली धमनी खोल दी है। टेफ़्लॉन स्पंज।
स्पंज बहुत बड़ा है। इससे दिमागी स्टेम संपीड़ित हो जाएँगे।
मेरे पास चार मिलीमीटर की जगह है।
उससे आधा है।
तुम्हें 50 फ़ुट से बेहतर दिख रहा है।
ये कब से ऐसा बर्ताव कर रहे हैं?
काफ़ी समय से। यह बढ़ता ही जा रहा है।
माफ़ करना, पार्क, तुम सही हो। उसी तरह जैसे तब थे जब तुमने फ़ैसला किया था
बीमार आदमी को डिस्चार्ज करने का।
तुमने तो व्यंग्य का आविष्कार कर लिया। बहुत प्रभावशाली।
ए, मेरी ओर देखो, मैं भी इसका इस्तेमाल कर रहा हूँ।
पार्क, तुमने डायग्नोसिस गलत किया।
रेज़्निक, तुमने प्रोटोकॉल नज़रअंदाज़ किया।
तुम दोनों थोड़ा विनम्रता दिखाओगे और चुप रहोगे?
माफ़ करना।
टेफ़्लॉन लगा दिया है।
अगर हम सैफ़ेनस नस का इस्तेमाल करें बाईपास के लिए?
पर्याप्त प्रवाह नहीं है। दौरा पड़ जाएगा।
-फिर, कैरोटिड से डिस्टल वर्ट तक? -स्टेनोसिस बहुत गंभीर है।
वह भरा हुआ है।
वह सेवानिवृत्ति के करीब है।
वह पढ़ा सकते हैं, घूम सकते हैं, सारा दिन मस्ती कर सकते हैं।
वह ऐसा क्यों चाहते है कि हम यह करें?
जब आप अपनी ज़िंदगी किसी ऐसी चीज़ के लिए समर्पित कर देते हैं जो आपको मकसद देती है,
तो वही आपको परिभाषित करने लगती है।
उनका फ़ैसला तर्कहीन हो सकता है, पर मैं समझता हूँ।
मुझे नहीं लगता कि यह तर्कहीन है।
डॉक्टर चेंबर्स के दोस्त नहीं हैं, बच्चे नहीं हैं,
परिवार नहीं है, कोई और रुचि नहीं है।
अगर वह सर्जन नहीं रहे, तो वह कुछ नहीं कर सकते।
मुझे लगता है बेहतर संभावना रेडियल ग्राफ़्ट में होगी।
उसी से सबसे ज़्यादा प्रवाह होगा।
कोई और विचार?
ठीक है। तो हम रेडियल ग्राफ़्ट करेंगे।
केवल स्टाफ़
मैं प्रभावित हूँ।
मैं वास्तव में सोच रही थी कि कहीं मैं अपना महारत भूल तो नहीं रही।
पर फिर एक दोपहर को मुझे बहुत अजीब लगा
और अचानक मुझे एहसास हुआ
कि वे पूरी तरह से ख़तरनाक इरादे थे।
शायद ए प्लस नहीं, पर ए माइनस, कम से कम बी प्लस।
तो मुझे एहसास हुआ, तुम्हारी योजना मुझे परेशान करने की थी,
जिससे मुझे ख़ुद पर संदेह हो…
मैं तुम्हारी ओर आकर्षित हूँ।
मैं इस बेकार की भावना से लड़ रहा हूँ,
वे कारण ढूंढने की कोशिश कर रहा हूँ, ताकि मुझे ऐसा न लगे।
क्या मज़ाक कर रहे हो?
हाँ।
तुम्हारे मज़ाक बकवास थे।
और इस तरह से आप किसी को परेशान करते हैं।
नहीं।
तुम उतना अच्छा झूठ भी नहीं बोलते।
मैं किसी ऐसे रूममेट के साथ नहीं रह सकती जिसके मन में मेरे लिए भावनाएँ हों।
-तुमने कब मज़ाक समझना बंद कर दिया? -जबसे मेरा रूममेट मुझ पर लाइन मारने लगा।
तुम्हें बाहर जाना होगा।
जितना जल्दी हो सके।
हमने ग्राफ़्ट के लिए आपकी रेडियल धमनी का इस्तेमाल करने का फ़ैसला किया है।
हमने कल सुबह के लिए ओआर निर्धारित किया है।
-सही फ़ैसला। -मैं सहमत हूँ।
आपको इस सर्जरी के लिए अपना जीवन ख़तरे में डालना चाहिए।
क्या तुम मसखरी कर रहे हो?
नहीं।
यह हैरान कर देता है।
तुम समझ नहीं सकते कि बाकी लोग क्या कह रहे हैं।
तुम ख़ुद को वयस्कों की तरह व्यक्त नहीं कर सकते।
तुम एक बच्चे हो जिसने बस एक पोशाक पहन रखी है।
और यहाँ पर सब तुम्हारा साथ दे रहे हैं।
चलो, चलते हैं, शॉन।
आप नाराज़ हैं।
मैं ठीक हूँ।
आप अपने मग को रगड़ रहे हैं।
जिन लोगों को एएसडी होता है वे गुस्सा होने पर
कुछ चीज़ों का इस्तेमाल करते हैं।
मैं आपके लिए प्रोप्रानोलोल ऑर्डर कर सकता हूँ।
तुम मुझे रसेकस-फ्रीडमैन
एएसडी डायग्नोस्टिक प्रश्नावली दोगे,
और उससे तुम्हारा मुँह बंद हो जाएगा।
"राफ़ड-क्यू" बस एक उपकरण है।
एक आधिकारिक डायग्नोसिस मनोचिकित्सक से आना चाहिए।
शायद मैं कल मर सकता हूँ, तो उसके बाद यही तुम्हारा सबसे बढ़िया विकल्प है।
मैं टेस्ट लेकर आता हूँ।
आप लोगों को थोड़ी सा सम्मान क्यों नहीं दे सकते?
सम्मान अर्जित किया जाता है, न कि टॉफ़ी की तरह दे दिया जाए।
यह बस एक बहाना है जिसे आप जैसे लोग
ख़राब बर्ताव के लिए इस्तेमाल करते हैं।
यह बस एक बहाना है जिसे तुम जैसे लोग सच्चाई से
बचने के लिए इस्तेमाल करते हैं।
जब मैं रेज़ीडेंट था तो कोई मुझसे सम्मानजनक बर्ताव नहीं करता था।
वे मुझे भाव नहीं देते थे और क्रूर थे।
पर इससे मेरे अंदर एक आग लग गई और उसी ने मुझे वह बनाया जो आज मैं हूँ।
वह आदमी जिसे तुम अपना हीरो मानते हुए मेरे कमरे में आए थे।
अब नहीं।
मुझे बहुत दुख हुआ।
सर्जन मनुष्यों की ज़िंदगी बचाने का काम करते हैं,
न कि बचकाना कल्पनाओं को।
अगर तुम सफल होना चाहते हो,
तो तुम्हें मेरे जैसा ही बनना होगा।
सब ठीक है?
-हाँ। -सर्जरी बहुत अच्छे से हो गई।
अभी कोई दर्द नहीं है।
अभी इसका परीक्षण करना चाहोगे?
यह और बुरा है।
कोलेटरल परिसंचरण सही नहीं है।
हम धमनी को कैसे निकालेंगे?
क्या चल रहा है?
मुझे एक सर्जन बनने के लिए कितना बदलना होगा?
महान बनने के लिए, या अच्छा बनने के लिए, किसी भी चीज़ में,
हमें समझौता करना पड़ता है।
मैं अपने काम से बहुत ज़्यादा भावनात्मक तौर पर जुड़ जाती थी,
मरीज़ों के साथ, सबके साथ।
और मुझे ख़ुद को अलग करना सीखना पड़ा।
हाँ, तुम गर्मजोश नहीं रही और बेरहम हो गई हो।
मैं बदल गई हूँ।
हम सब बदल जाते हैं।
बस आपको कोशिश करनी होती है और बदलाव को बेहतर बनाना होता है।
मैं नहीं बदलना चाहता।
मैं अपने आसपास को बदलना चाहता हूँ।
मैं पता लगा लूँगा।
मुझे यकीन है तुम लगा लोगे।
ए, तुम वह इंसान हो जो वैन में रहने को भी कूल बना देते हो।
तो, परिसंचरण…
दायीं ओर वाली को देखकर लगता है कि इसकी लंबाई बेहतर है।
हाँ। बेहतर कोलेटरल भी है।
ख़राब नतीज़ों को देखते हुए,
हम अभी और सर्जरी करने की सिफ़ारिश नहीं कर सकते।
हम आपको छह महीने दर्दनिवारक दवा खाने
और न्यूरोलॉजी के लिए जाने और दर्द प्रबंधन विशेषज्ञ से मिलने की सलाह देते हैं।
आप कौन सी सर्जरी नहीं कराने की सलाह दे रही हैं?
ड्रेज़ लेशनिंग।
हम ट्राइजेमिनल नस से आपके मस्तिष्क के
संवेदी क्षेत्रों के सिग्नल काट देंगे।
पर इससे आपके शरीर के आधे हिस्से में
लकवा मारने की पूरी संभावना है।
मुझे सर्जरी करानी है।
जान, मैं इस दर्द को सहने में तुम्हारी मदद करूँगी।
मैं वापस तुम्हारे पास आ जाऊँगी।
मैं तुम्हारा ध्यान रखूँगी।
तुम जानती हो मैंने पहले तुमसे कैसा बर्ताव किया था।
मेरा बर्ताव और बुरा ही होता जाएगा।
मैं फिर कभी तुम्हें छोड़कर नहीं जाऊँगी।
उसी बात से मुझे डर लगता है।
मैं तुम्हें परेशान करता रहूँगा,
तुम्हारे साथ कठोर बर्ताव करूँगा,
और तुम इस सबको बस सहन करती रहोगी।
मैं वैसा नहीं कर सकता।
हम ओआर तैयार करते हैं।
"मैं अक्सर लोगों की गलतियाँ बताता रहता हूँ।"
अरे।
उसका जवाब हाँ है।
"लोग मुझे बताते हैं कि मैं ज़रूरत से ज़्यादा सोचता हूँ।"
केवल वे लोग जो ख़ुद कम सोचते हैं।
पर, ठीक है, एक और हाँ।
"मैं कभी-कभी असामान्य स्वर में बोलता हूँ।"
किसे लगता है कि वे असामान्य स्वर में बोलते हैं?
इसका जवाब नहीं है।
और कितने सवाल हैं?
कोई नहीं।
आपके जवाब स्पेक्ट्रम पर होने के बिल्कुल अनुकूल हैं।
नहीं। तुमने गलत जवाब डाले हैं।
-नहीं, देखिए। मैंने… -या कुछ और।
-देखिए, मैंने नहीं किया। -नहीं, मुझे दो।
-नहीं, मैं… -नहीं!
बेवकूफ़!
गधे, लापरवाह…
मैं पीछे हटा था…
मेरे कमरे से दफ़ा हो जाओ।
-दफ़ा हो जाओ! -ठीक है।
इस बात का ध्यान रखना कि हम रीढ़ की हड्डी के सामान्य रास्ते पर असर न डालें।
सोमाटोसेंसरीज़ बेसलाइन पर हैं।
रक्तचाप स्थिर है।
टाँगों और बाँहों का एसएसईपी 50 प्रतिशत कम आयाम पर है।
ऊपर और नीचे की हड्डी की जाँच करो कि हेमोटोमा या
हड्डी का संपीड़न तो नहीं है।
कॉर्ड सही है।
आईवी तरल डालो और प्रेसर शुरू करो।
तो, क्या हुआ है?
मुझे नहीं पता।
मोटर क्षमता के साथ कोई दिक्कत है?
एकतरफ़ा आयाम 70 प्रतिशत नीचे है।
पूरा न्यूरोलॉजिकल पतन होने वाला है।
एक छोटी शाखा धमनी में एक थक्का बन गया है।
हमने रीढ़ की हड्डी की रक्त वाहिकाओं की जाँच की…
बाहर से।
पर एक इलेक्ट्रोड सलकल धमनी को घायल कर सकता है।
अंदर की तरफ़ ड्रेज रास्ते का अनुसरण करो और छोटा सा थक्का खोजो।
इलेक्ट्रोड के साथ आख़िरी एब्लेशन की जगह से शुरू करो।
यह बहुत गहराई में होगा।
अगर वह यहाँ होगी तो आसानी होगी।
अंदर आ जाओ, डॉक्टर रेज़्निक।
हम साइलस की सर्जरी की न्यूरोमॉनिटरिंग की
तैयारी कर रहे हैं।
वह मुझसे नाराज़ हैं।
साइलस?
वह सबसे नाराज़ हैं।
डॉक्टर एंड्रूज़ ने उनसे एएसडी के बारे में बात करने के लिए मना किया था।
पर मैंने फिर भी वही बात की, उनका एक परीक्षण किया,
उनका मग टूट गया, और मुझे नहीं पता कि अब मैं क्या करूँ।
मुझे नहीं पता कि मैं कैसा महसूस करूँ। और लीया…
लीया ने मुझे गर्भवती होने के बारे में बताया।
ठीक है।
क्या मेरे लिए यह इसलिए मुश्किल है क्योंकि दोनों का एक साथ सामना करना पड़ रहा है?
मुझे लगता है कि दोनों चीज़ें जुड़ी हुई हैं।
तब क्या होगा अगर मेरे बच्चे के
कोई दोस्त नहीं हुए?
अगर वे उससे झगड़ा करने लगें?
यह कोई छोटा सा वायोमिंग शहर नहीं है। दुनिया बदल गई है, शॉन।
मैं नहीं बदला।
मैं कैसे पता लगाऊँ…
…कि वे क्या महसूस कर रहे हैं?
मैं उन्हें कैसे आराम दूँ?
मैं कैसे एक अच्छा पिता बनूँगा?
याद है जब हम पहली बार मिले थे?
ठीक वहाँ पर?
तुम मुझसे नाराज़ थी।
हाँ। पर तुम उस मरीज़ के बारे में सही थे।
और तुम ज़िद्दी थे। और तुम बहुत समझदार थे।
और तुम अभी भी वह सब हो।
पर अगर तुम अभी भी वही आदमी होते
जिससे मैं उस दरवाज़े से होकर दौड़ते हुए मिली थी,
हम इस समय यहाँ नहीं बैठे होते।
तुम बदल गए हो।
तुमने बदलाव किया है। तुम व्यस्क हो गए हो।
तुम जानते हो वह कितना मुश्किल है? ज़्यादातर लोग कोशिश तक नहीं करते।
और तुम एक बेहतरीन पिता बनोगे।
जब भी वह होगा।
धीरे-धीरे सीधा जाओ
हमारे एब्लेशन इलेक्ट्रोड के कोण पर।
अभी भी थक्का नहीं दिख रहा है।
आयाम का नुकसान 80 प्रतिशत।
शायद यह थक्का नहीं है।
शायद है कुछ और है, जो दिमाग में ऊपर है।
नहीं। तुम पहली बार सही थी।
शायद यह किसी अल्ट्रासाउंड-अभेद्य खंड के पीछे छिपा है।
दांतेदार लिगामेंट को काटो।
इससे और पीछे तक पहुँच बन जाएगी।
लिगामेंट को पूरी तरह से काट दो।
मुझे दिख गया।
थक्के को हटा रही हूँ।
आयाम सामान्य स्तर पर आ रहा है।
मुझे बताना अगर मेरी ज़रूरत हो तो।
ठीक है।
शुक्रिया।
ए।
हमने एक साथ अच्छा काम किया।
हमने किया।
हालांकि, तुम्हें अभी भी घर छोड़ना होगा। आज रात।
यहाँ पर मेरे पहले दिन, डॉक्टर मेलेंडेज़ ने कहा था
कि मैं सक्शन से अलग और कुछ नहीं कर पाऊँगा।
पर बाद में, उन्होंने मुझे मेरा पहला सर्जिकल चीरा लगाने दिया।
वह मेरे दोस्त बन गए।
मुझे उनकी याद आती है।
क्या तुम सही कमरे में हो?
क्या किसी ने तुमसे यह कहा कि मुझे बेकार की कहानियाँ सुननी हैं?
मुझे लगता था
कि खुश रहने के लिए डॉक्टर बनना ही मेरे लिए काफ़ी होगा।
इससे मुझे खुशी हुई।
पर मुझे एहसास हुआ मुझे और चाहिए।
और यह कि मुझे और मिल सकता है।
सैन होज़े सेंट बॉनवेंचर अस्पताल
मैं बदल गया।
आप भी बदल सकते हैं।
पर तब नहीं अगर आप इस सर्जरी के कारण मर गए।
मैंने अपना मन बना लिया है।
प्लीज़ जाओ।
मेरा भाई स्टीव,
उसने मरने से पहले मुझे प्लास्टिक का एक स्केलपल दिया था।
वह टूट गया। मैं बहुत दुखी हुआ था।
मैंने तुम्हें जाने को कहा था।
जब मैंने अपने स्केलपल को ठीक किया, तो मुझे अच्छा लगा।
मैं नौ साल का था जब मेरे पिता चल बसे।
मुझे उनके साथ सुबह-सुबह गर्म चॉकलेट पीने में बहुत मज़ा आता था।
वह हर व्यापारिक यात्रा के बाद मेरे लिए एक मग लेकर आते थे।
वह मुझे समझते थे।
मेरी माँ नहीं समझती थी।
कोई नहीं समझता था।
मैंने सबसे साथ फ़िट होने की कोशिश की, पर…
मैं परेशान हो गया।
तो मैंने उम्मीद छोड़ दी।
रिश्तों को लेकर।
दोस्तों को लेकर।
हर चीज़ को लेकर, बस एक चीज़ को छोड़कर जिसमें मैं अच्छा था।
और अब, डॉक्टर मर्फ़ी, मैं बहुत बूढ़ा हो चुका हूँ।
मैंने बहुत सारे दुश्मन बना लिए हैं।
बहुत सारी गलतियाँ की हैं।
लोग मुझे बर्दाश्त करते हैं क्योंकि मैं ज़िंदगियाँ बचाता हूँ।
उसके बिना
कोई मेरे बारे में क्यों परवाह करेगा?
मैं परवाह करता हूँ।
अच्छी खुश्बू आ रही है।
नरम।
जैतून के तेल के साथ पास्ता।
इससे उल्टी नहीं आएगी।
क्या तुमने उस बारे में और सोचा…
हाँ।
मैंने एक सूची बनाई है।
लगता है मैं भी तुमसे सीख रही हूँ।
तुम्हारी सूची में सबसे पहली चीज़ क्या है?
यह कि मैं एक अच्छा पिता बनूँगा
पर मैं आश्वस्त नहीं हूँ।
तुम बेहतरीन पिता बनोगे।
यह मेरी सूची में है।
तुम सही थी।
यह बहुत जटिल है।
पर मुझे पता है…
मैं तुम्हारी खुशी चाहता हूँ, लीया।
मेरे पास यह करने के बहुत सारे कारण हैं।
और बहुत सारे संदेह भी हैं।
मैं बस डरी हुई हूँ, शॉन।
पर अगर हम दोनों को संदेह हो रहा है,
तो शायद फिर यह सही समय नहीं है।
ठीक है।
मैंने देखा कि मेरा हिमोग्लोबिन स्थिर है
और मेरी सफ़ेद रक्त कणिकाएँ ठीक हैं।
हाँ। हमने आपके डिस्चार्ज पेपर तैयार कर दिए हैं।
यह एक एएसडी विशेषज्ञ के लिए रेफ़रल है।
मैं अपने आप वह देख सकता हूँ।
शुक्रिया, डॉक्टर मर्फ़ी।
और शुक्रिया, डॉक्टर गुएरिन।
वापस स्वागत है।
क्या इसने काम किया?
चलो पता लगाते हैं।
तुम्हारे हाथ बहुत ठंडे हैं।
मैं स्थानांतरित हो रहा हूँ।
पिछले साल, मैंने जॉन हॉपकिंस में एक प्रोग्राम में आवेदन किया था।
वे डॉक्टरों को दुनिया के बाकी ज़रूरतमंदों की मदद के लिए जाने को प्रशिक्षित करते हैं।
वे मुझे देर से आने दे रहे हैं।
तुम्हारे लिए अच्छी जगह है।
हमेशा मेरी अच्छी बॉस बनने के लिए शुक्रिया।
और एक बेहतरीन दोस्त बनने के लिए।
उतनी बेहतर भी नहीं रही हूँगी, कि तुम छुप कर जा रहे हो।
वास्तव में, पहली बार मुझे ऐसा लग रहा है,
कि अलविदा कहना बहुत मुश्किल है।
तुम हमेशा दूसरों के लिए इतना कुछ करती हो।
प्लीज़ अपने लिए भी कभी-कभी कुछ करना मत भूल जाना।
तुम मेरे साथ मज़ाक कर रहे थे या नहीं?
अगर मैं कर रहा था, तो तुम मुझे रहने दोगी?
हाँ।
मैं तुम्हारे साथ मज़ाक नहीं कर रहा था।
तो फिर अच्छा रहेगा कि अब हम रूममेट न रहें।
क्योंकि मैं यह नहीं कर सकती।
यह बस एक बार की चीज़ है।
जब तक कि मेरा इरादा न बदल जाए।
तो इसे एक प्रोत्साहन समझो।
पेरिस का संगीत दौरा
लीया डिलायलो?
उसने तुम्हारा नाम पुकारा।
मैंने आज सारा दिन ख़ुद को यह याद दिलाने में बिताया
कि यह एक अच्छा विचार क्यों है।
पर अब जब यह वास्तव में हो रहा है, तो…
मुझे अच्छा नहीं लग रहा है।
मुझे बहुत ज़्यादा दुख हो रहा है।
शायद यह सही समय नहीं है, पर क्या कभी भी होगा?
मैं…
…मैं भी ऐसा ही सोचता हूँ।
क्या हम सही में यह कर रहे हैं?
हम…
…बच्चा पैदा करेंगे।
हाँ।
हाँ?
ठीक है।
संवाद अनुवादक तुषार रहे हैं?